KVANNDALSSTØLEN

Høgdemeter over havet: 560 m

Lengde: ca 3,5 km

Tid: 1,5- 2 timar frå parkering ein veg

Gradering: tung tur

Vegskildring: Køyr riksveg 7 mot Kvanndal ca. 10 km, og parker ved kaia. Følg vegen til endes gjennom bebyggelse til skilt og oppstart turrute der Granvin turlag sin kvilebenk står. Her startar du turen langs Kvanndalselva på lett tursti merka med raude T, ar etter Utferdslaget på Voss si merka sti fram mot Rong. Følg merka sti til Kvanndalsstølen. Stien er flat og fin i om lag 20-30 min, og då kjem du til eit vegskilje der brua er og du skal følgje raud merking over brua. Vegen rett fram går via Tellfloten, til Longeskor og Håli som også er merka og skilta.

Etter brua er det lett stigning, og du passerer Tveite ein vårflor med lokal postkasse og registreringsbok. Fortsett vidare på nylaga sherpatrapper ( som var ferdig første etappe i 2019) i bratt terreng, heilt fram til Haugane der Turlaget også har turkasse med registreringsbok. Følg merkinga. Ved Røyrhellefloten som og har fantastisk fin utsikt vert stien lagt om etter kvart. Det er sett opp merke-peikarar her, og det er og lagt ned nokre få trappetrinn som er lette å sjå i terrenget. Det er verdt å ta ein avstikkar utpå her for å sjå på utsikta. Følg merkinga etterpå vidare til støls.

Herifrå er det bratt stigning opp til Kvilingahaug. Etter kvart no går du inn i det brattaste terrenget på heile stien og du kjem opp til Budeieslåtto og det er vidare særs bratt til du kjem opp til stølsgrinda. Ved stølsgrinda/leet flatar terrenget ut. Ved Husaleitet har du flott utsikt ut fjorden og du kan og sjå stølane. Du nærmar deg Kvanndalsstølen no. Der du finn turkassa på steinbua.

Stølsstien er smal, krokete og bratt med varierande underlag. Fjellsko er nødvendig!

Turtips; Frå Kvanndalsstølen kan du følgja merking vidare til Kvanndalsvatnet (ca 10 min.) Herifrå fortsett du på merka sti på høgre sida av vatnet, følg merkinga til Fossdal/Lussandstølen ca. 1 time i lett terreng. Her er det også stølstrimregistrering. Herifrå er det grusa skogsveg, følg skogsveg ned til Lussand i ca.1 min. Denne turen har flott utsikt ut fjorden.

Turtips 2: Gå over til Håstadbøstølen og registrer deg i boka der og gå eventuelt nedatt denne vegen. Turen er merka og rydda.

Turtips 3: Gå vidare frå Fossdal/ Lussandstølen og opp til Herdabreidstølen og registrer deg i kassen der før du eventuelt går vidare heilt opp merka løype til Kistenuten.

Turtips 4: Gå frå Kvanndalsstølen og over til Rong som er ei DNT merka løype, og løype nr. 17 i ruta som går mellom Bergen og Oslo.

GOD TUR!

Granvin Turlag!

OBS! Venelaget for stølsvegen i Kvanndal held fram med bygging av steintrapper frå Haugane og vidare oppover denne sommaren .Sherpaene er truleg i gang i perioden juli- september – oktober. Under føresetnad av at Sherpaene får innreiseløyve. Det er uavklart pr juni 2020.

Takk for at de viser omsyn!